Halima Yusuf Atete tí a tún mọ̀ ní Halima Atete(tí a bí ní ọjọ́ 26 Oṣù kọ́kànlá Ọdún 1988) jẹ́ òṣèré fiimu Nàìjíríà àti agbéré-jáde, tí a bí tó sì dàgbà ní ìlu Maiduguri, Ìpínlẹ̀ Borno. Halima Atete gbajúmọ̀ ní sinimá kannywood fún ipa tí ó ma n sáábà kó nígbà gbogbo bíi aláìṣedédé àti olójòwú. Ó darapọ̀ mọ́ kannywood ní ọdún 2012, ó sì ṣe àkọ́kọ́ eré rẹ̀ nínu fiimu Asalina (Orísun mi) fiimu kan tí ó tọwọ́ rẹ̀ wá. Lẹ́hìn tí ó kópa nínu ọ̀pọ̀lọpọ̀ àwọn fiimu bíi Kona Gari, Asalina, Dakin Amarya, ó gba àmì-ẹ̀yẹ fún ti òṣèré tí ó dára jùlọ níbì ayẹyẹ City People Entertainment Awards ní ọdún 2013. A bí Halima Atete ní Maiduguri, Ìpínlẹ̀ Borno. Ó lọ sí ilé-ìwé alákọ́bẹ̀rẹ̀ Maigari. Ó parí ilé-ìwé girama ní Yerwa Government Day Secondary School. Halima gba oyè-ẹ̀kọ́ ní òfin sharia àti ti ìlú. Halima darapọ̀ mọ́ kannywood ní ọdún 2012 , ó sí ti se àgbéjáde orísirísi àwọn eré àgbéléwò bíi Asalina àti Uwar Gulma.